lflage/wiki-talks huggingface dataset:
Kategoridiskussion:Anetavler

message: Ideen med anetavlerne er at vise sammenhænge og skabe links. Hvis man kender en persons forældre og bedsteforældre, kan man bruge Skabelon:Anetavle2; kender man også oldeforældrene, kan Skabelon:Anetavle3 bruges; og hvis også tip-oldeforældrene er kendt, er der Skabelon:Anetavle4. --Palnatoke 13. nov 2005 kl. 12:16 (CET)

message: Denne kategori blander folk med og uden efternavn, så jeg vil foreslå at vi sorterer efter efternavn eller land/slægt - det får godt nok især "D" til at blive stor (på grund af "Danmark"), men til gengæld holder vi familierne nogenlunde samlet. Denne sortering skal nok implementeres i de skabeloner, der sætter artiklerne i denne kategori. --Palnatoke 15. sep 2009, 07:36 (CEST)
thread_title:  Sortering 

message: Jeg har kigget på sortering i denne kategori - ved brug af de gamle skabeloner - ,  og  - skal der sættes en sorteringsnøgle - den vil jeg fjerne. Bruger:Palnatoke have en plan med det, men jeg kan se, at det ikke blev til noget. Som det er nu, så er det en funktionalitet, som ikke har virket efter hensigten. Så de bedre at sortere efter DEFAULTSORT er sat til. --Steen Th (diskussion) 13. feb 2018, 12:31 (CET)
replies: text: Hvis DEFAULTSORT er sat fornuftigt, er det sikkert uproblematisk. Det er vi heldigvis blevet bedre til i løbet af de seneste ti år. --Palnatoke (diskussion) 13. feb 2018, 14:00 (CET)
replies: text: :  --Steen Th (diskussion) 13. feb 2018, 16:43 (CET)
thread_title:  Ændring af sortering
Diskussion:Unilever

message: Hvad skal vi med det obskure begreb "iscreme"? Der er næppe nogen, der tror at vi taler om frossent vand. --Palnatoke 13. nov 2005 kl. 16:01 (CET)
replies: text: Jeg er enig. Selvom det sikkert er korrekt, da ordet eksisterer i RO, så tror jeg ikke der er mange som ved hvad der hentydes til. Vores mål er også at skrive artikler på et niveau, så de fleste kan følge med. --Maitch 13. nov 2005 kl. 16:18 (CET)
replies: text: :I industrien betegnes mad-is rent faktisk gerne iscreme for at undgå denne forveksling.

text: :Jeg er ikke i tvivl om at de fleste 'kan følge med' når de læser ordet iscreme, men samtidig undgås forvekslingsmuligheden. Da vi i øvrigt befinder os i Wikipedia, kan man jo bare klikke på ordet, hvis man skulle være i tvivl. Jeg mener at det præcise ord må være at foretrække, men hvis I virkelig tror der er større chance for at forveksle iscreme end bare is, så lad os da rykke det tilbage. --Stork 13. nov 2005 kl. 21:32 (CET)
thread_title:  Iscreme? 

message: Jeg mener ikke at artiklens nuværende påstand om at Unilever "...via såkaldt transfer pricing ikke har betalt skat i Danmark ..." er begrundet.
Ingen af de to benyttede kilder giver belæg for det, kun at Unilever ikke betalte skat i 2006 (hvilket sjovt nok ikke er et af de år, der er nævnt i artiklen!). Den anden kilde angiver blot en meningsmåling om danskernes holdning til de multinationale selskabers betaling af skat!
Transfer pricing er mig bekendt en ulovlig måde at undgå skattebetaling på, og Unilever er så vidt vi ved ikke kendt skyldig heri, så jeg foreslår at artiklens kritikpunkt ændres eller får noget ordentlig dokumentation. --Stork 4. maj 2009, 00:43 (CEST)
replies: text: Afsnittet om transfer pricing bygger alene på Enhedslistens påstande, og er efter sit indhold injurierende, idet overtrædelse af dansk skattelovgivning er strafbar. En påstand om at selskabet overtræder dansk lovgivning kræver derfor en temmelig tung kilde, og ikke blot en henvisning til en hjemmeside indeholdende påstanden. Selskabt har i øvrigt betalt selskabsskat i de år, der ikke er nævnt i artiklen. Har i øvrigt flyttet afsnittet om kritik, da der ikke er tradition for at åbne artiklerne med et kritikafsnit. Det er vist kun, når der er nogen, der har ville bruge artiklen som talerstol at vi ser sådan noget.  --Pugilist 4. maj 2009, 09:03 (CEST)
Jeg er helt enig --Stork 4. maj 2009, 15:33 (CEST)
Nu er der gået 13 år, og Unilever er fortsat ikke blevet dømt for ikke at overholde den danske skattelovgivning. Vi kan måske i artiklen om Enhedslisten eller Frank Aaen skrive noget om, at Enhedslisten og Aaen ikke mener, at bl.a. Unilever betaler nok i skat, men vi kan ikke have et afsnit, der dybest set viderebringer injurier. Afsnittet slettet. -Pugilist (diskussion) 20. jun. 2022, 19:23 (CEST)
thread_title:  Kritik om transfer pricing udokumenteret?
Diskussion:Element

message: Artiklen bør genoprettes. Hede2000 13. nov 2005 kl. 19:09 (CET)

message: Her er den gamle artikeltekst, men punktvis opstillet:
* De fire klassiske elementer er jord, ild, luft og vand.
replies: text: : Tilsvarende oplysning findes på "De fire elementer"
* I Middelalderen mente alkymister, at man ved at blande disse elementer i det helt rette forhold (og i øvrigt under de rette omstændigheder) ville kunne fremstille guld.
replies: text: : Trivialoplysning. Artiklen "De fire elementer" indeholder et wikilink til Alkymi
* Eftersom alle stoffer i verden ikke bygger på de fire elementer men i stedet bygger på grundstofferne, der er stillet op i det periodiske system, og guld er et grundstof i sig selv, kunne dette naturligvis ikke lade sig gøre.

text: : Meget sandsynligt postulat i en løs formulering uden reference. Oplysningen vedrører vel mest alkymi.
* I andre traditioner end den klassisk vestlige har man haft andre grundelementer.

text: : Meget sandsynligt postulat i en løs formulering uden reference.
En reduceret version, og uden kategori:
Element stammer fra  - løst oversat, grundemne. Almindeligvis forståes et element som del af noget, et delemne.
På baggrund af ovenstående har jeg sat et redir til De fire elementer Sechinsic (diskussion) 27. mar 2016, 21:30 (CEST)
thread_title:  Redir / sammenskrivning
Diskussion:Catilinariske sammensværgelse

message: Når nu artiklens indledning er ændret til Catilinske sammensværgelse så bør artiklen (om det er en rigtigere stavning) flyttes til dette navn. Eller har jeg misforstået noget? --Morten Barklund 13. nov 2005 kl. 20:57 (CET)
thread_title: Untitled
Diskussion:Heinz Guderian

message: Artiklen er frembragt ved oversættelse af den engelske udgave. Jeg har herunder valgt nogle formuleringer, som måske ikke klinger helt rent:
* stabschef for hæren - den tyske udgave benytter Chef des Generalstabes des Heeres og den engelske Chief of the OKH - indholdsmæssigt mener jeg den valgte oversættelse kan forsvares, idet Hitler selv direkte havde kommandoen over hæren.
* bevægelig kamp (manoeuvre warfare) - det skurrer lidt i ørerne - forslag modtages.
* blietzkrieg-doktrinen - den har jeg taget med, selv om begrebet vist aldrig blev anvendt at tyskerne.
-- /Poul G 13. nov 2005 kl. 21:58 (CET)
-Stabschef...: Jeg er enig, da man i Tyskland da havde en hærstab (OKH), flyverstab, marinestab samt den overordnede stab for de samlede væbnede styrker, Wehrmacht staben (OKW). Stabschef for Hæren eller Chef for Hærens Generalstab. Hitler var øverstkommanderende, ikke bare for hæren, men for Wehrmacht.
-Manoeuvre warfare kaldes i dansk militært sprog for bevægelig kamp eller "ild og bevægelse".  Mikael F
thread_title: O.A. (oversætterens anmærkninger)
Diskussion:Redaktør

message: Er forholdet ikke det, at ligesom enhver læge kaldes "doktor" uanset om han har taget doktorgraden, så kaldes enhver journalist "redaktør"? -- Sebastjan 14. nov. 2005 kl. 08:10 (CET)
replies: text: Nok ikke helt - men der er redigeringsopgaver af mange størrelser. --Palnatoke 14. nov 2005 kl. 08:16 (CET)

message: :Nej, en redaktør har f.eks. ansvar for en afdeling (indland, udland, politik etc.) bestående af et antal journalister. Afdelingernes redaktører har dermed ansvaret for deres respektive afdeling, hvor chefredaktøren har det overordnede ansvar for avisen.<br />--Hr. Blumensaadt 24. mar 2007 kl. 19:18 (CET)

message: Artiklen hører hjemme på wiktionary. Da jeg er ikke bekendt med retningslinjerne for redigering på wiktionary nøjes jeg med at skrive den her note. Sechinsic (diskussion) 3. jul 2015, 23:54 (CEST)
thread_title:  Ordbogsopslag
Diskussion:Flemming Østergaard

message: Ved vi, om Østergaard har betalt sin bøde?
*1988: Udnævnes til direktør i Kinnarps Kontormøbler
*1994: Sælger Kinnarps og overtager Lyngby FC
Det undrer mig lidt, hvordan en udnævnt direktør kan sælge firmaet. Normalt plejer det vel at være ejerne af et firma, der sælger det, så enten var det vel ikke ham, der solgte det eller også havde han et andet forhold til firmaet, end vi får at vide.--Heelgrasper 14. nov 2005 kl. 10:57 (CET)
"Udnævnt" er nu fjernet  - Lars VM
replies: text: Som artiklen ser ud nu, kunne man antage at Føma Kontorsystemer er opgået i Tann Scandinavia/Europa, som så er blevet til Kinnarps - men det er naturligvis bare gætværk. --Palnatoke 14. nov 2005 kl. 12:18 (CET)

text: På http://www.click-pressebureau.dk/gm/artikler.htm (allernederst) ser listen lidt anderledes ud. --Palnatoke 14. nov 2005 kl. 12:21 (CET)
thread_title:  Indfrielse af dommen for kursmanipulation 

message: Jeg har fjernet følgende fra artiklen: "Han er fætter til Søren Østergaard{{kilde mangler}}." En kilde til denne oplysning har været efterlyst i snart et år uden reaktioner. Indtil videre er der derfor kun tale om et rygte.--Ylle 5. apr 2008, 17:43 (CEST)
thread_title:  Familieskab
Diskussion:Det hele menneske

message: Psykologisk anvendes udtrykket det hele menneske inden for den humanistiske psykologi.
Generelt er artiklen ikke af specielt høj kvalitet, men jeg undrer mig særligt over, hvordan udtrykkes anvendes psykologisk. Min sprogfornemmelse fortæller mig, at det er noget andet, end at det anvendes inden for psykologi, og det lægger teksten også op til ved at nævne begge dele. Det virker imidlertid usandsynligt, at det skulle være tilfældet.--Heelgrasper 14. nov 2005 kl. 17:08 (CET)

message: Det passer da ikke, at der ikke er nogen begrundelse for QA; Heelgrasper skrev QA - ingen tilpasning, ingen definition og artiklen er navngivet mærkeligt i forhold til vores normalle navngivning i sin ændringsbeskrivelse. --Palnatoke 23. nov 2006 kl. 14:02 (CET)
replies: text: ...og alle tre problemer er efterfølgende blevet ordnet: tilpasning (wikificeret), navngivning (flyttet) og definition (nu i QA-intro). --Lhademmor 23. nov 2006 kl. 14:11 (CET)
Fint nok. --Palnatoke 23. nov 2006 kl. 14:14 (CET)
thread_title:  QA
Diskussion:Homofobi

message: Dette er ikke kun en fobi overfor homoseksuelle, men generalt en fobi overfor mænd
replies: text: Nej.--Heelgrasper 14. nov 2005 kl. 18:21 (CET)
Nej det er ikke en fobi overfor mænd men for bøsser deraf homofobi
Det forekommer betænkeligt at skrive, at der er tale om en sygelig tilstand, hvis homofobi ikke findes som en velbeskrevet diagnose i WHO's sygdomsklassifikationer. Gør homofobi det? --Giuglio 30. jun 2006 kl. 22:41 (CEST)
replies: text: : På den svenske hjemmeside: http://www.sverigemotrasism.nu/templates/svNormal____2549.asp

text: : er der en udmærket, omend temmelig lang artikel om begrebet homofobi, der nuancerer begrebet.

text: : Hvis nogen gider, kunne den være udgangspunkt for en bedre artikel i Wikipedia

text: : apw 25. apr 2006 kl. 18:12 (CEST)

message: Artiklen nævner, at Homofobi er i de senere år (ifølge en undersøgelse lavet af metroxpress) blevet mere og mere udbredt i Danmark, især blandt unge mænd. Parentesen er blevet tilføjet for nylig, efter jeg tilføjede en kilde mangler til denne sætning. Jeg vil gerne bede om lidt nærmere dokumentation for den påstand.
Jeg spekulerer på, om der henvises til MetroXpress fra 23. januar, som jeg tilfældigvis har liggende her. Der var der en forsidehistorie med overskriften Unge mænd er imod homoseksuelle. Artiklen omhandler Sundhedsstyrelsens Ung2006-undersøgelse . Hverken artiklen eller undersøgelsen kan tages til indtægt for, at unge mænds modvilje mod homoseksuelle er stigende, idet der ikke er historiske tal at sammenligne med.--C960657 7. feb 2007 kl. 23:25 (CET)
thread_title:  Homofobi i stigning?
Diskussion:Albus Dumbledore

message: Citronfromagen er dog et kodeord til hans kontor. Det bliver senere hen i bøgerne lavet om til andre "lækker biskner"¨. Dumbledore er meget gammel, han har langt gråt skæg og fine halvmåne briller.
Denne seneste tilføjelse har en række særskrivninger m.m., der bør rettes, men det ville nok være en fordel, hvis nogen med lidt indsigt i emnet samtidig ville bekræfte oplysningernes korrekthed. Der er jo ingen pointe i at gøre noget vrøvl sprogligt korrekt.--Heelgrasper 14. nov 2005 kl. 18:41 (CET)
Haabet hvorfor har du fjernet kommentaren om "Avada kedavra"??? Det er ikke direkte forkert det du har tilføjet istedet, men det var min udgave heller ikke.
Diskussion:Obelisk (typografi)

message: Hedder dette tegn virkelig dagger på dansk? Jeg plejer at kalde det kors. Bør artiklen så flyttes til kors (typografi) e.lign.? --JeppeSN 15. nov 2005 kl. 00:39 (CET)
replies: text: Nok snarere til Obelisk (typografi). --Palnatoke 15. nov 2005 kl. 06:26 (CET)
replies: text: :Nej. Det engelske ord "Dagger" (dansk daggert) bruges af folk, der ikke kender det danske ord obelisk, og som åbenbart heller ikke kender den danske oversættelse af våbnet, engelsk dagger, nemlig dansk daggert. (Hvis man endeligt skulle opfinde en ny betegnelse baseret på undersættelse.) Jeg mener at artikelnavnet skal ændres som anført af Palnatoke. --Madglad (diskussion) 4. maj 2019, 11:58 (CEST)

text: Ja daggert er det danske ord se https://ordnet.dk/ods/ordbog?query=Daggert&tab=for

text: --~~~~ Msmith76 (diskussion) 23. jul. 2022, 18:45 (CEST)
replies: text: :Ikke megen debat i knap 20 år, men det synes ret evident, at der er tale om en fejloprettelse i 2005. En daggert er et våben, men tegnet hedder en obelisk. Da der vist af alle involverede her på siden er enighed om, at artiklen er fejlplaceret, flyttes uden et formelt flytteforslag. Vil nogen diskutere det, kan det flyttes tilbage eller diskuteres flyttet til noget andet. -Pugilist (diskussion) 23. jul. 2022, 19:20 (CEST)
thread_title:  Artikelnavn
Diskussion:Grøntsag

message: Peberfrugt og agurk, er morfologisk set ikke grøntsager. (skrev 80.209.58.134)
replies: text: Ikke? Er der en morfologisk definition på grøntsager? --Palnatoke 15. nov 2005 kl. 10:08 (CET)
replies: text: :Næh, men der er en definition på frugten "bær" (en saftig frugt med flere frø), som både peberfrugt og agurk falder ind under. --Sten Porse 15. nov 2005 kl. 10:45 (CET)

text: Pointen er vel at hverken peberfrugt eller agurk er sød nok til kulinarisk at regnes for bær - uanset at de biologisk er det. Kulinarisk er bær vel egentlig heller ikke en delmængde af frugt.. --Palnatoke 15. nov 2005 kl. 11:04 (CET)
replies: text: :To svar:

text: :1. Jeg er helt enig med dig om, at kulinarisk kan disse to frugter ikke regnes for bær (fordi vores intuitive forventninger ikke opfyldes).

text: :2. Botanisk set er bær, stenfrugt, kapsel og nød delmængder af "frugt". Om de så er det kulinarisk set, det kan jeg ikke bedømme.

text: :Mvh.--Sten Porse 15. nov 2005 kl. 11:10 (CET)

message: Jeg har netop læst dene engelske udgave af frugt/grøntsagsdiskussionen, og jeg mener at komme frem til at den danske artikel ikke formår at fastslå at der godt kan være tale om en grøntsag og en frugt samtidig. Fx er en tomat botanisk set en frugt mens den i daglig tale, kulinatisk, regnes for en grøntsag  se: :en:Nix_v._Hedden.
Blomkål og broccoli er iøvrigt blomsterdele.--Lena Dyrdal Andersen 5. jun 2010, 20:41 (CEST)
thread_title:  Overlapning mellem grøntsag og frugt 

message: ...det ær en bøna.
thread_title:  Soya ær inte en grønsak...
Diskussion:Ellen Marsvin

message: I 1572 giver det mening at tale om Landskrone slot - for Skåne bliver først svensk i 1658. --Palnatoke 15. nov 2005 kl. 15:33 (CET)
OK, jeg bøjer mig for fagkundskaben.
Med venlig hilsen Årstallet.
Diskussion:Theodor Herzl

message: Han voksede op i ånden af den tysk-jødiske brydningstid, som også kaldes Haskalah, hvilket er den hebraiske betegnelse for Oplysningstiden.
Det er mig noget uklart, hvorfor oplysningstiden skulle være en tysk-jødisk brydningstid. Lige så uklart er det, hvorfor Herzl voksede op i ånden af en tid, der normalt regnes for at være endt ca. på det tidspunkt, hvor Herzls bedsteforældre blev født. Er der mon ikke tale om, at Haskalah er noget andet end oplysningstiden, men på hebraisk betyder oplysningstid? --Heelgrasper 15. nov 2005 kl. 15:45 (CET)
replies: text: Jøderne havde deres egen oplysningstid, kaldet Haskalah, som løb parralelt med den europæiske oplysningstid. Men det er rigtigt der syntes at være noget galt med datoerne, for den sluttede tilsyneladende i started det 19. århundred - 60 år før han blev født. Rune X2 15. nov 2005 kl. 16:11 (CET)
replies: text: :Derfor kan han jo godt være vokset op *i ånden af* den tid. Man kan også være renæssancemenneske i det 21. århundrede. :-) --Palnatoke 15. nov 2005 kl. 18:10 (CET)

message: Er jeg den eneste, der finder det mistænkeligt, at en israelsk lokalitet har det engelske navn "Mount Herzl"? Jeg har i hvert fald tiføjet det hebraiske navn. Indsæt gerne det danske navn, hvis det findes. --Inc 13. okt 2010, 16:33 (CEST)
thread_title:  Mount Herzl
Diskussion:Babeindex

message: Efter min opfattelse ligner det her noget, der hører hjemme i et webindeks - ikke i et leksikin. --Lars Helbo 15. nov 2005 kl. 22:47 (CET)
efter min mening er det en god, kort og kontant information for folk der ønsker at vide hvad det er (skrev ?)
replies: text: "Et stort dansk forum der tilgodeser (primært) mænds interesser" - det kan jo være hvadsomhelst. --Palnatoke 16. nov 2005 kl. 00:40 (CET)

message: Så bare slet det igen, så skal den da heller ikke være længere
thread_title:  Så få den væk
Diskussion:Julekort

message: tegnet af populære professionelle illustratorer og karikaturtegnere som Alfred Schmidt, ... Rasmus Christiansen ...
Er det virkelig kgl. skuespiller Rasmus Christiansen (til hvem der er linket)? I så fald burde hans julekort nævnes dér. Men navnet er ret almindeligt, så det er nok en anden Rasmus C. -- Sebastjan 16. nov. 2005 kl. 12:45 (CET)

message: Jeg mente også at Holbøll var postmester, og at dette var den rette titel for artiklen. Men det må indrømmes at han først senere blev postmester. -- Sebastjan 16. nov. 2005 kl. 13:50 (CET)
replies: text: Ja så vidt jeg husker anførte min kilde også at han blev postmester, men jeg lod det blive ved postekspedient, netop fordi han først blev postmester senere. Mvh Malene Thyssen 16. nov 2005 kl. 23:51 (CET)
replies: text: :Det, jeg hurtigt kunne finde på nettet, sagde at han blev postmester i 1909. --Palnatoke 17. nov 2005 kl. 00:13 (CET)
thread_title: Holbøll
Diskussion:Jysk hest

message: Teskten er kopieret med tilladelse fra hjemmesiden gamle danske husdyrracer. Hjemmesiden er listet på siden over kilder til Wikipedia.

message: Det er foreslået at flytte artiklen til "Den jydske hest", fordi det er den betegnelse, avlsforeningen anvender. Jeg foreslår, at vi beholder artiklen under det nuværende navn, da Retskrivningsordbogen eksplicit nævner stavemåden uden 'd' (). Samtidig nævnes det på et fremtrædende sted, at avlsforeningen bruger en anden stavemåde. Vi har ofte diskuteret stavning af andre emner, og vi har en tradition for at lade RO være gældende; jeg ser ingen grund til at fravige den her. --Arne (Amjaabc) (diskussion) 5. sep 2015, 22:59 (CEST)
replies: text: Hvis normen er efter ordbogen skal de sidste redigeringer af artiklens stavemåde ændres. TherasTaneel (diskussion) 9. sep 2015, 07:47 (CEST)
replies: text: :Gjort. --Palnatoke (diskussion) 9. sep 2015, 09:41 (CEST)
thread_title:  Flytteforslag
Diskussion:Gerhard 3. af Holsten

message: Hvordan kan det være at DBL har ham som Gerhard I? --Palnatoke 17. nov 2005 kl. 12:21 (CET)

message: :Grev Gert var forlenet med hertugdømmet Slesvig i årene 1326-30, og det kan muligvis være i den egenskab, at han kaldes Gerhard 1. I Tyskland kaldes han i øvrigt "Gerhard 3.", nemlig i rollen som greve af Holstein-Rendsburg. --Sten Porse 17. nov 2005 kl. 12:52 (CET)
replies: text: :DBL kalder ham Gerhard (I), fordi man umiddelbart efter ham biograferer de senere Gerhard (II) og (III). -- Sebastjan 17. nov. 2005 kl. 13:10 (CET)
Så DBL's nummerering er der alene for at holde styr på hvem, der er hvem, ikke som udtryk for egentlig regentnummerering. Det forklarer også deres (I) i modsætning til den almindelige I. --Palnatoke 17. nov 2005 kl. 13:15 (CET)
thread_title: Untitled
Diskussion:Magistrat

message: Såvidt jeg ved, blev dette lavet om i 1997, så København nu bruger en mellemform og ikke længere har et magistratstyre.
replies: text: Jo det er vist rigtigt på KBH Kommunes hjemmeside står:
Københavns Kommune fik mellemformstyre med delt administrativ ledelse den 1. januar 1998. Denne ændring har betydet, at det tidligere magistratstyre er blevet afløst af et udvalgsstyre. Dermed har Københavns Kommune fået en styreform, som den kendes fra landets øvrige kommuner. - men der er stadig flere borgmestre. vh. Nico 17. nov 2005 kl. 20:40 (CET)
thread_title: Untitled

message: Det er mit indtryk, at man i København, Odense og Aalborg stadig taler om magistraten - det er åbenbart bare ikke teknisk korrekt mere... --Palnatoke 20. dec 2008, 20:57 (CET)
thread_title:  Magistrat af navn, men ikke af gavn 

message: Jeg er uforstående overfor tilføjelsen "eller øvrighed". En magistrat (i betydningen bystyre) kan vel betragtes som en øvrighed, men ordene betyder ikke det samme, idet øvrighed er en meget bredere betegnelse for en enhver offentlig myndighed med magtbeføjelser. Kartebolle (Dipsacus fullonum) (diskussion) 27. jan. 2024, 09:53 (CET)
replies: text: Kig venligst i referencen: sproget.dk: magistrat, backup Citat: "...Dansk Synonymordbog...magistrat: øvrighed; stadsøvrighed..." --Glenn (diskussion) 27. jan. 2024, 09:56 (CET)
replies: text: :Ja, og hvad er din pointe? En synonymordbog har til formår at angive ord som i visse sammenhænge kan erstatte andre ord. En magistrat er en øvrighed, men ordene betyder som anført ovenfor ikke det samme. Kartebolle (Dipsacus fullonum) (diskussion) 27. jan. 2024, 10:29 (CET)
thread_title:  Øvrighed
Diskussion:Amin Jensen

message: Er en artikel som denne ikke så kort, så man måske kunne overveje at slette den?
Så kan artikel-forfatteren jo vende tilbage med en ny oprettelse af artikel-navnet og - underforstået - lægge lidt flere oplysninger på.
Mvh -
replies: text: Det ville da være fjollet at slette artiklen - den er ikke decideret forkert og Amin Jensen forekommer at være en relevant person. Ved at have artiklen åbner vi mulighed for at andre kan bygge videre på den noget spinkle begyndelse. --Palnatoke 18. nov 2005 kl. 12:36 (CET)

message: han har også veret med i -cirkusrevyen- og -all stars show- det står i hans bog!!
thread_title:  cirkusrevyen
Diskussion:Synthetic aperture radar

message: Der er øverst i artiklen benyttet en skabelon, der indikerer, at artiklens navn har flere betydninger med reference til SAR. Det forstår jeg ikke for artiklens navn Synthetic aperture radar synes jeg da ikke er flertydig - kun dens akronym, SAR?Slaunger 19. nov 2005 kl. 09:09 (CET)
thread_title:  Har denne artikel virkelig flere betydninger?
Diskussion:Guinness Rekordbog

message: Skal være Guinness. Jeg kan ikke se om der i forvejen er en artikel med den korrekte stavning, -- Sebastjan 19. nov. 2005 kl. 11:15 (CET)

message: Sætning "Fra at være en rekordbog for individer, der har lavet store rekorder, er den blevet til en millionindtjening på mediestunt for store firmaer og totalitære regimer" lyder ikke just som en neutral beskrivelse af bogserien i mine ører. 194.62.169.4 9. dec. 2023, 03:04 (CET)
thread_title:  Subjektiv tekst?
Diskussion:Romulus Augustus

message: Modsat mange af de tidligere vestromerske kejsere, levede Romulus godt efter tronfrasigelsen.
En anonym bruger indsatte ordet modsat i ovenstående sætning, hvor der før stod som. Da ændringen ikke fik den mindste kommentar med på vejen vil jeg lige henlede opmærksomheden på ændringen, så kvalificerede personer kan vurdere, om ændringen er berettiget.--Heelgrasper 20. nov 2005 kl. 23:12 (CET)
replies: text: Så vidt jeg ved er Diocletian den eneste anden kejser der overlevede sin egen tronafsigelse med mere en et par dage, så jeg syntes ikke nogle af formulerningerne er særlig passende. Rune X2 21. nov 2005 kl. 00:23 (CET)
thread_title: Untitled